|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2018 m. spalio 15 d. |
| įsakymu Nr. AD1-2469 |

**SAVIVALDYBĖS BIUDŽETO LĖŠOMIS IŠ DALIES FINANSUOJAMOS SRITIES „BENDRUOMENIŠKUMĄ SKATINANTYS PROJEKTAI“ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** | **Finansuojamos veiklos** |
| 1. | Projektai, padedantys atskleisti ir puoselėti Klaipėdos kultūrinį savitumą, sudarantys sąlygas mėgėjų meno kolektyvų, tautinių mažumų ir kitų visuomenės grupių (senjorų, jaunimo, neįgaliųjų ir kt.) kultūrinei veiklai, telkiantys bendruomenę |
| 2. | Projektai, skatinantys savanorišką veiklą kultūros sektoriuje |
| 3. | Klaipėdoje rengiamų dainų švenčių organizavimas |
| 4. | Kūrybinės iniciatyvos, skatinančios kultūrinės ir socialinės aplinkos sanglaudą, socialinės atskirties visuomenės grupių įtraukimą į kultūrinę veiklą |
| 5. | Projektai, didinantys visų tautybių Klaipėdos gyventojų, senjorų, jaunimo, neįgaliųjų ir kitų visuomenės grupių socialinę integraciją ir tarpusavio supratimą |
| 6. | Leidiniai, pristatantys mėgėjų meną, tautinių bendrijų ir kitų socialinių grupių kultūrinę veiklą (knygos, monografijos, albumai, žurnalai, CD, DVD ir kt.) |
| 7. | Profesionali kritinė, analitinė refleksija spaudoje ir internete |
| 8. | Tarptautinio bendradarbiavimo ir mainų projektai su miestais partneriais, dalyvavimas konferencijose, festivaliuose, konkursuose |
| ~~9.~~ | ~~„Klaipėda – 2022 m. Europos kultūros sostinė“ platformoje „Gyvybinga bendruomenė“ įtvirtintų tikslų įgyvendinimo projektai, naudojantys kūrybinių partnerysčių metodiką~~ |
| **Paraiškas galintys teikti subjektai** | |
| 10. | Paraiškas kultūros projektų daliniam finansavimui gauti gali teikti: |
| 10.1. | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Klaipėdos miesto savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis) |
| 10.2. | Spaudinių leidybos projektams – 10.1 papunktyje paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą |

\_\_\_\_\_\_\_\_\_\_\_\_\_\_\_\_\_\_\_\_